Mens kampen om gullet aldri ble helt spennende, ble kampen om de andre medaljeplassene langt jevnere. Kolbotn og Asker så ut til å kontrollere plassene, men gikk på noen overraskende tap mot slutten, og slapp Team Strømmen forbi. Team Strømmen tok dermed sitt tredje sølv i serien. Farts dårlige poenghøst gjorde det åpenbart at de kom til å rykke ned relativt tidlig. Kampen mellom Larvik og Kattem om å sikre plassen ble avgjort i stor grad av at Kattem lyktes å slå Klepp og spille uavgjort mot Kolbotn hjemme.